Γράφει η Αλεξάνδρα Καππάτου, ψυχολόγος-παιδοψυχολόγος, συγγραφέας

Οι περισσότεροι ενήλικοι θεωρούμε το παιχνίδι «χασομέρι» και το απαξιώνουμε, νομίζοντας ότι τα παιδιά παίζουν επειδή δεν μπορούν να κάνουν κάτι πιο δημιουργικό και ουσιαστικό. Το παιχνίδι όμως είναι η αγαπημένη ενασχόληση των παιδιών.

**Πού βοηθά το παιχνίδι;**

- Το παιδί ψυχαγωγείται με το παιχνίδι, γνωρίζει τον εαυτό του και τον κόσμο που το περιβάλλει.

- Αποτελεί μέσο επικοινωνίας του παιδιού με τους μεγάλους, αλλά και βασικό σημείο επαφής με τους συνομηλίκους του.

- Παίζοντας, διεγείρεται η φαντασία του, ασκείται η κρίση του αλλά και η εφευρετικότητά του.

- Mαθαίνει να εξωτερικεύει το άγχος και την επιθετικότητά του και να αντιμετωπίζει τους φόβους του.

- Επίσης, γνωρίζει σταδιακά τον άγνωστο κόσμο των αντικειμένων, που με τα σχήματα και τα χρώματά τους κινούν το ενδιαφέρον του και το προκαλούν να τα εξερευνήσει.

- Το παιδί, μέσω του παιχνιδιού, προσπαθεί να βρει απαντήσεις στα ερωτήματά του, ανακαλύπτοντας έτσι τις δυνατότητές του ή κάποια ιδιαίτερα ταλέντα ή κλίσεις.

- Εξάλλου, με το παιχνίδι ασκεί την κινητικότητά του και ξεκινά για τη μεγάλη περιπέτεια της κατάκτησης του εξωτερικού κόσμου.

- Είναι τόσο σημαντικό, που χρησιμοποιείται σήμερα από τους ειδικούς –ψυχολόγους, παιδοψυχίατρους κ.ά.– ως διαγνωστικό και θεραπευτικό.

http://4yourfamily.gr/index.php/psychologia/item/793-γιατί-επιβάλλεται-να-παίζει-ένα-παιδί